خلیل الحیا

خليل الحیا کی پیدائش 5 نومبر 1960 کو ہوئی۔ وہ ایک فلسطینی سیاست دان ہیں جنھوں نے اگست سے اکتوبر 2024 تک حماس پولیٹیکل بیورو کے ڈپٹی چیئرمین کی حیثیت سے خدمات انجام دیں، وہ متوفی صالح العروری کے جانشین تھے۔ اکتوبر 2024 میں اسرائیلی ڈیفنس فورسز کے ہاتھوں یحیی سنورر کی شہادت کے بعد وہ حماس کی قائم مقام قیادت میں سے ایک کے طور پر کام کر رہے ہیں۔ انھوں نے فروری 2006 سے غزہ شہر کے نمائندے کے طور پر فلسطینی قانون ساز کونسل میں خدمات انجام دیں۔ 9 ستمبر 2025 کو خلیل الحیا حماس کے دیگر رہنماؤں کے ساتھ قطر میں ایک فضائی حملے میں اسرائیل کی طرف سے قتل کی کوشش میں بچ گئے۔

 ابتدائی زندگی اور تعلیم 
خلیل الحیا مصر کے قبضے کے دوران غزہ میں پیدا ہوئے۔ انھوں نے غزہ کی اسلامی یونیورسٹی سے بیچلر آف آرٹس اردن یونیورسٹی سے ماسٹر آف آرٹس اور قرآن پاک اور اسلامی علوم کی یونیورسٹی سے ڈاکٹر آف فلاسفی کی ڈگری حاصل کی۔ انھوں نے بیچلر کی ڈگری مکمل کرنے کے بعد حماس میں شمولیت اختیار کی۔ اس وقت انھوں نے بطور استاد جز وقتی کام کیا۔

 سیاسی زندگی 
خلیل الحیا دہائیوں سے حماس کا عہدے دار رہے ہیں ۔ انھیں حماس کے سابق رہنما یحیی سنوار کا قریبی ساتھی سمجھا جاتا تھا۔ وہ یحیی سنوار کے قابل بھروسا ساتھی شمار کیے جاتے تھے۔ 2006 کے فلسطینی قانون ساز انتخابات کے بعد خلیل نے غزہ شہر میں ایک ریلی کے دوران فلسطینی اتھارٹی کے صدر محمود عباس کی مذمت کرتے ہوئے ان پر الزام لگایا کہ وہ اپنے دھڑوں کے درمیان بڑھتے ہوئے تشدد کے درمیان خدا اور حماس کے خلاف جنگ شروع کر رہے ہیں۔ انھوں نے اعلان کیا کہ حماس ریفرنڈم یا نئے انتخابات کو قبول نہیں کرے گی اور اپنی انتخابی فتح کے بعد اپنے پارلیمانی مینڈیٹ پر زور دیا۔

 موجودہ حیثیت اور سفارت کاری 
موجودہ علاقائی صورت حال اور حماس کی اعلیٰ قیادت میں ہونے والی تبدیلیوں کے بعد، خلیل الحیا کو حماس کے خارجہ امور کا نگران اور اہم ترین مذاکرات کار تسلیم کیا جاتا ہے۔ وہ قطر میں مقیم رہ کر حماس کے سیاسی مفادات، بین الاقوامی تعلقات اور جنگ بندی کے لیے ہونے والے پیچیدہ مذاکرات کو سنبھال رہے ہیں۔ انھیں حماس کے ان چند رہنماؤں میں شمار کیا جاتا ہے جن کے عرب دنیا اور دیگر علاقائی قوتوں کے ساتھ گہرے روابط ہیں اور وہ عالمی سطح پر حماس کے موقف کی ترجمانی کرنے والی ایک طاقتور آواز بن کر ابھرے ہیں۔

 حوالہ جات 

زمرہ:اکیسویں صدی کے فلسطینی سیاستدان
زمرہ:بقید حیات شخصیات
زمرہ:جامعہ اردن کے فضلا
زمرہ:حماس کے رہنماہان
زمرہ:غزہ جامعہ اسلامیہ کے فضلا
زمرہ:1960ء کی پیدائشیں